WALKMAN-käyttöohjeet
Tulosta
Ensimmäiselle sivulle > Käytön aloittaminen > Virta ja lataaminen > Akun lataaminen

## Akun lataaminen

Tietoja [Battery Care] -tilasta
Tietoja akun varaustilan ilmaisimesta
Soittimen akku latautuu, kun soitin on kytkettynä käynnissä olevaan tietokoneeseen.
Kytke soitin tietokoneeseen USB-kaapelilla (vakiovaruste).
Kun akun varaustilan ilmaisin näkyy näytön oikeassa yläkulmassa muodossa , lataus on päättynyt. (Latausaika on noin 3 tuntia.)
Kun soitinta käytetään ensimmäistä kertaa tai sitä ei ole käytetty pitkään aikaan, se on ladattava täyteen (akun jäljellä olevan varauksen ilmaisimessa näkyy ).
Huomautus

- Kun akku on latautunut täyteen, soitin siirtyy automaattisesti valmiustilaan.

### Tietoja [Battery Care] -tilasta

Kun [Battery Care] -tila on käytössä, soitin lopettaa lataamisen hieman ennen akun latautumista täyteen. Jos soitinta ei käytetä yhtäjaksoisesti useita tunteja, voit valita [Battery Care] -asetukseksi [On], mikä lisää akun käytettävissä olevien lataus- ja purkukertojen määrää. Se voi pidentää akun käyttöikää huomattavasti.
Lisätietoja [Battery Care] -tilan käyttöönotosta on kohdassa [Tietoja].
Huomautus

- [Battery Care] -tilassa akun varaustilan ilmaisimen ensimmäinen palkki katoaa näkyvistä hieman tavallista nopeammin. Tämä on seurausta siitä, että akun lataaminen lopetetaan, ennen kuin se on latautunut täyteen (mikä pidentää akun käyttöikää). Kyse ei ole viasta.

### Tietoja akun varaustilan ilmaisimesta

Ilmoitusalueen akkuilmaisimesta näkyy akun jäljellä oleva varaus.
Kun akun varaus vähenee, kuvakkeen palkit katoavat näkyvistä. Jos näyttöön tulee [LOW BATTERY. Please Charge.], soitinta ei voi käyttää. Lataa tällöin soittimen akku kytkemällä soitin tietokoneeseen. Tietoja akun kestosta on kohdassa [Tietoja].
Vihje

- Näyttö himmenee lataamisen aikana.

Huomautus

- Jos soittimen akku ladataan, kun se on ollut pitkään käyttämättömänä, tietokone ei ehkä tunnista soitinta ja näyttö saattaa pysyä tyhjänä. Soittimen toiminta palaa normaaliksi, kun soitinta ladataan noin 5 minuuttia.

- Akun lataamisen suositeltava lämpötila-alue on 5–35 ºC. Jos akkua yritetään ladata tämän lämpötila-alueen ulkopuolella, näkyviin voi tulla -kuvake, jolloin lataus ei onnistu.

- Akku voidaan ladata noin 500 kertaa, ennen kuin se kuluu loppuun. Latauskertojen määrä voi vaihdella soittimen käyttöolosuhteiden mukaan.

- Näyttöön tulee ilmoitus [Do not disconnect.], kun soitin muodostaa yhteyttä tietokoneeseen. Älä irrota USB-kaapelia (vakiovaruste) tänä aikana. Se saattaa vahingoittaa siirrettäviä tietoja (tai soittimessa jo olevia tietoja).

- Soittimen ohjauspainikkeet eivät toimi, kun soitin on kytketty tietokoneeseen.

- Lataa akku vähintään kerran puolessa vuodessa, sillä muuten akun suorituskyky voi heikentyä.

- Jotkin tietokoneeseen kytketyt USB-laitteet voivat häiritä soittimen toimintaa.

- Jos tietokone on itse koottu tai muunneltu, se ie ehkä lataa soittimen akkua.

- Jos tietokone siirtyy virransäästötilaan (esimerkiksi lepo- tai horrostilaan), kun soitin on kytkettynä tietokoneeseen USB-kaapelilla, soittimen akku ei lataudu. Sen sijaan soitin kuluttaa akun virtaa ja purkaa sen latauksen.

- Älä jätä soitinta kiinni kannettavaan tietokoneeseen pitkäksi aikaa, jos tietokonetta ei ole kytketty verkkovirtaan. Muutoin soitin saattaa purkaa tietokoneen akun varauksen.

- Kun soitin on kytkettynä tietokoneeseen, älä käynnistä tietokonetta, käynnistä sitä uudelleen, käynnistä sitä lepotilasta tai sammuta sitä. Nämä toimet voivat aiheuttaa soittimeen toimintahäiriön. Irrota soitin tietokoneesta, ennen kuin suoritat jonkin näistä toimista.

- Soitin voi kuumentua lataamisen aikana. Se ei ole merkki viasta.

- Kun soitin kytketään tietokoneeseen USB-kaapelilla, viimeksi toistetun kappaleen, videon, valokuvan tms. toistonjatkamistiedot poistetaan. Valitse sisältö uudelleen luettelonäytöstä.

Takaisin ylös