WALKMAN-käyttöohjeet
Tulosta
Ensimmäiselle sivulle > Tärkeitä tietoja > Varotoimet > Huomautuksia

## Huomautuksia

Käyttöä koskevia huomautuksia
Käyttöympäristöä koskevia huomautuksia
Soittimen käsittelyä koskevia huomautuksia
Ohjeita soittimen suojaamiseksi kastumiselta

### Käyttöä koskevia huomautuksia

Seuraavissa kuvauksissa on soittimen käyttöä koskevia tärkeitä tietoja. Muista noudattaa alla annettuja ohjeita.

- Älä kosketa akkua paljain käsin, jos se vuotaa. Soittimeen saattaa jäädä akkunestettä, joten ota yhteyttä lähimpään Sony-jälleenmyyjään, jos akku on vuotanut. Jos nestettä joutuu silmiisi, älä hiero niitä, sillä se saattaa johtaa sokeutumiseen. Huuhdo silmäsi puhtaalla vedellä ja hakeudu lääkäriin.
  Jos nestettä joutuu iholle tai vaatteille, pese se heti pois. Muutoin se voi aiheuttaa palovammoja tai muita vammoja. Jos akusta vuotanut neste aiheuttaa palovammoja tai muita vammoja, hakeudu lääkäriin.

- Jos soitin aiheuttaa häiriöitä radio- tai televisiovastaanottoon, katkaise soittimesta virta tai siirrä se kauemmas radiosta tai televisiosta.

- Jos ilma on hyvin kuivaa, saatat tuntea korvissasi pientä pistelyä. Tämä aiheutuu kehon tuottamasta staattisesta sähköstä eikä kyseessä ole soittimen toimintahäiriö.
  Voit minimoida ilmiön vaikutukset käyttämällä luonnonkuiduista valmistettuja vaatteita.

- Jos käytät kantohihnaa (lisävaruste), varo, ettei se jää kiinni kulkiessasi ohittamiisi esineisiin. Vältä myös heiluttamasta kantohihnassa olevaa soitinta, jotta se ei osu ohikulkijoihin.

- Noudata kuulutusten ohjeita äläkä käytä soitinta lentokoneessa nousun ja laskeutumisen aikana.

- Jos havaitset ukonilman, ota heti kuulokkeet pois ja lopeta laitteen käyttäminen.

- Jos soittimen mukana toimitetut kuulokkeet aiheuttavat allergiaoireita, lopeta niiden käyttö ja hakeudu lääkäriin.

### Käyttöympäristöä koskevia huomautuksia

- Älä käytä soitinta paikoissa, joissa se on alttiina voimakkaalle valolle, kuumuudelle, kosteudelle tai tärinälle. Älä myöskään jätä soitinta alttiiksi korkealle lämpötilalle, esimerkiksi aurinkoiseen paikkaan pysäköityyn autoon tai suoraan auringonvaloon. Soittimen väri voi muuttua, soitin voi vääntyä tai se voi vahingoittua.

- Älä jätä soitinta paikkaan, jossa se on alttiina pölylle.

- Älä jätä soitinta epävakaalle tai kaltevalle alustalle.

### Soittimen käsittelyä koskevia huomautuksia

- Kun irrotat kuulokkeet soittimesta, tartu aina kuulokkeiden liittimeen. Jos vedät kuulokejohdosta, se voi vahingoittua.

- Älä paina LCD-näytön pintaa voimakkaasti. Se voi vääristää LCD-näytön värejä ja kirkkautta tai vioittaa LCD-näyttöä.

- Kun noudatat seuraavia soittimen käyttöön liittyviä varotoimia, voit estää soittimen kotelon muodonmuutokset ja soittimen vaurioitumisen.

- Älä istuudu, jos soitin on takataskussasi.

- Vältä laittamasta soitinta pussiin siten, että kuulokkeet tai nappikuulokkeet on kääritty sen ympärille, ja sitten kohdistamasta pussiin voimakkaita iskuja.

### Ohjeita soittimen suojaamiseksi kastumiselta

- Älä altista soitinta vedelle. Soitin ei ole vedenpitävä. Muista noudattaa alla kerrottuja varotoimia.

- Varo pudottamasta soitinta pesualtaaseen tai muuhun vedellä täytettyyn astiaan.

- Älä käytä soitinta kosteissa paikoissa tai huonossa säässä, kuten vesi- tai lumisateessa.

- Suojaa soitin kastumiselta.
  Jos kosket soittimeen märin käsin tai säilytät sitä kosteissa vaatteissa, soitin voi kastua ja siihen voi tulla toimintahäiriöitä.

Takaisin ylös