WALKMAN-käyttöohjeet
Tulosta
Ensimmäiselle sivulle > Vianmääritys > Oireiden mahdollisia syitä > Kytkeminen tietokoneeseen

## Kytkeminen tietokoneeseen

Ohjelmaa ei voi asentaa.

- Soitin ei tue tietokoneeseen asennettua käyttöjärjestelmää.

- Tarkista tietokoneen käyttöjärjestelmä [Tietoja].

- Windows-käyttöjärjestelmässä on käynnissä muita ohjelmia.

- Muut käynnissä olevat ohjelmat voivat häiritä asennusta. Erityisesti tietoturvaohjelmistot täytyy poistaa käytöstä, sillä ne kuluttavat paljon tietokoneen resursseja.

- Kiintolevyllä ei ole riittävästi vapaata tilaa.

- Tarkista sovelluksen asentamisessa tarvittava vapaa tila ja poista tarpeettomia tiedostoja.

- Tililläsi ei ole järjestelmänvalvojan oikeuksia tai et ole kirjautunut tietokoneeseen järjestelmänvalvojana.

- Ohjelman asentaminen edellyttää kirjautumista tilillä, jossa on järjestelmänvalvojan oikeudet, tai kirjautumista järjestelmänvalvojana.

- Sivustosi ilmoitusikkuna jää asennusikkunan alle.

- Paina [Alt]- ja [Sarkain]-näppäimiä yhtä aikaa niin monta kertaa, kunnes ilmoitusikkuna tulee näkyviin. Noudata ilmoituksen ohjeita.

Asennusnäytön edistymispalkki ei etene. Kiintolevyn käyttövalo ei pala useisiin minuutteihin.

- Odota, että asennus päättyy, sillä asennus etenee asianmukaisesti. Asennuksessa saattaa kestää 30 minuuttia tai pitempäänkin tietokoneesta riippuen.

[Connected USB. The player cannot be operated.] tai [Connected USB (MTP). The player cannot be operated.] ei tule näkyviin, kun soitin on kytketty tietokoneeseen toimitetulla USB-kaapelilla (vakiovaruste) (tietokone ei tunnista soitinta).

- USB-kaapelia ei ole kiinnitetty tietokoneen USB-liitäntään kunnolla.

- Irrota USB-kaapeli ja liitä se uudelleen.

- Käytä laitteen mukana toimitettua USB-kaapelia.

- Käytössä on USB-keskitin.

- Soitinta ei ehkä voi kytkeä USB-keskittimen kautta. Kytke soitin tietokoneeseen USB-kaapelilla (vakiovaruste).

- Tietokoneen USB-liitännässä voi olla ongelma.

- Kytke soitin johonkin toiseen USB-liitäntään tietokoneessa.

- Jos soitinta käytetään ensimmäistä kertaa tai jos akun varaus on alhainen, ilmoitus saattaa tulla näkyviin 30 sekunnin viiveellä siitä, kun soitin kytketään tietokoneeseen. Se ei ole merkki viasta.

- Ohjelma saatetaan varmentaa, ja tässä voi kestää jonkin aikaa. Odota hetki.

- Ohjelman asennus epäonnistui.

- Asenna ohjelma asennusohjelman avulla uudelleen. Tuodut tiedot säilyvät muuttumattomina.

- Jos asetat soittimen USB-yhteyden valmiustilaan ennen tietokoneeseen kytkemistä, yhteydenmuodostus soittimen ja tietokoneen välillä voi toimia normaalia vakaammin.

- Valitse [Yes] -asetukseksi [USB Connection Mode] [Tietoja]. Soitin siirtyy USB-yhteyden valmiustilaan ja näkyviin tulee USB-yhteyden valmiustilanäyttö.

- Tietokoneessa on eri käyttöjärjestelmä kuin siinä tietokoneessa, jonka avulla tiedostot on siirretty.

- Irrota USB-kaapeli, odota muutama minuutti ja kytke kaapeli tietokoneeseen uudelleen. Jos ongelma ei ratkea, irrota USB-kaapeli, käynnistä tietokone uudelleen ja kytke sitten USB-kaapeli uudelleen.

- Ilmoitukset [Connected USB. The player cannot be operated.] tai [Connected USB (MTP). The player cannot be operated.] eivät ehkä tule näkyviin kaikissa ohjelmistoympäristöissä.

- Avaa Windows Media Player tai Windowsin Resurssienhallinta.

- Jos ongelma ei poistu edellisten ohjeiden avulla, paina soittimen RESET-painiketta ja kytke se uudelleen tietokoneeseen mukana toimitetulla USB-kaapelilla (vakiovaruste).

Tiedonsiirto soittimesta tietokoneeseen ei onnistu.

- Siirto voi pysähtyä staattisen sähkön tai muiden häiriöiden takia. Tämä suojaa tiedostoja.

- Irrota soitin ja liitä se uudelleen.

- Jos siirrät tiedostoja vetämällä ja pudottamalla tietokoneessa, johon ei ole asennettu Windows Media Player 11 -ohjelmaa, vain osa tiedostoista (esimerkiksi AAC- ja videotiedostot) voidaan siirtää vetämällä ja pudottamalla.

- Asenna Windows Media Player 11 Windows Windows Media Player -lataussivustosta ja siirrä sitten tiedostot uudelleen vetämällä ja pudottamalla. Ennen kuin asennat Windows Media Player 11 -version tietokoneeseen, tarkista, että käyttämäsi ohjelmisto tai palvelu on Windows Media Player 11 -yhteensopiva. Lisätietoja Windows Media Player -ohjelman käytöstä ja tuesta on seuraavassa sivustossa:
  http://support.microsoft.com/

- USB-kaapelia ei ole kiinnitetty tietokoneen USB-liitäntään kunnolla.

- Irrota USB-kaapeli ja liitä se uudelleen.

- Soittimen sisäänrakennetussa flash-muistissa ei ole riittävästi vapaata tilaa.

- Vapauta tilaa poistamalla tarpeettomia tiedostoja.

- Lisätietoja tallennettavien äänitetiedostojen ja kansioiden enimmäismääristä on kohdassa [Tietoja].

- Toistoajaltaan tai -kerroiltaan rajoitettuja kappaleita ei ehkä voi siirtää tekijänoikeuksien haltijoiden asettamien rajoitusten vuoksi. Lisätietoja kunkin äänitiedoston asetuksista saa tiedoston jakelijalta.

- Soittimessa on epänormaaleja tietoja.

- Siirrä käyttökelpoiset tiedostot takaisin tietokoneeseen ja alusta soittimen sisäinen flash-muisti [Tietoja].

- Tiedostojen siirtämisessä soittimeen ei ehkä käytetä yhteensopivaa ohjelmaa.

- Asenna yhteensopiva ohjelma ja käytä sitä tiedostojen siirtoon.

- Tiedot ovat voineet vahingoittua.

- Poista tiedot, joita ei voi siirtää tietokoneesta, ja tuo ne tietokoneeseen uudelleen. Kun tuot tiedostoja tietokoneeseen tai siirrät tiedostoja soittimeen, sulje kaikki muut sovellukset, jotta tiedostot eivät vahingoitu.

- Yrität ehkä siirtää tiedostoa, joka ei ole toistokelpoisessa muodossa.

- Lisätietoja tuetuista tiedostomuodoista on kohdassa [Tietoja]. Tiedostoa ei ehkä voi siirtää sen ominaisuuksien vuoksi.

- Yrität siirtää .m4a-, .mp4-, .3gp- tai .m4v-tiedostoja tietokoneella, johon on asennettu Windows Media Player 10.

- Jos käyttämäsi käyttöjärjestelmä on Windows XP tai Windows Vista, asenna Windows Media Player 11 Windows Media Playerin lataussivulta.

- Jos yrität siirtää tiedostoja siirtoon sopivalla ohjelmalla, mutta siirto ei silti onnistu, ota yhteys ohjelman valmistajaan.

Siirrossa kestää liian kauan.

- Siirrettävänä on suurikokoinen tiedosto.

- Suurikokoisen tiedoston siirrossa voi kestää jonkin aikaa.

Soittimeen voi siirtää vain vähän tiedostoja.

- Soittimen sisäänrakennetussa flash-muistissa ei ole riittävästi vapaata tilaa.

- Vapauta tilaa poistamalla tarpeettomia tiedostoja.

- Soittimeen on tallennettu tiedostoja, joita ei voi toistaa.

- Jos soittimeen on tallennettu muita tietoja kuin kappaleita, videoita tai valokuvia, tietojen siirtämiseen on käytettävissä vähemmän tilaa. Vapauta muistia siirtämällä takaisin tietokoneeseen ne tiedostot, joita ei voi toistaa.

Soittimessa olevaa kappaletta ei voi siirtää tietokoneeseen.

- Voit yrittää siirtää kappaletta tietokoneeseen, jota ei käytetty kappaleen soittimeen siirtämisessä.

- Jos siirrät kappaleen tietokoneesta soittimeen ohjelman avulla, et ehkä voi siirtää kappaletta toiseen tietokoneeseen. Palauta kappale siihen tietokoneeseen, josta kappale siirrettiin soittimeen. Jos kappaletta ei voi siirtää tietokoneeseen ja aiot poistaa sen, valitse ja poista kappale ohjelman avulla.

- Olet ehkä poistanut soittimeen siirtämäsi kappaleen tietokoneesta.

- Jos poistat soittimeen siirtämäsi kappaleen tietokoneesta, kappaletta ei voi palauttaa tietokoneeseen.

Soitin toimii epävakaasti, kun se on kytkettynä tietokoneeseen.

- Käytössä on USB-keskitin tai USB-jatkokaapeli.

- Soitinta ei ehkä voi kytkeä USB-keskittimen tai jatkokaapelin avulla. Kytke soitin tietokoneeseen USB-kaapelilla (vakiovaruste).

Kansioita ei voi poistaa eikä nimetä uudelleen.

- Kansioita [MUSIC], [MP_ROOT], [MPE_ROOT], [VIDEO], [DCIM], [PICTURE], [PICTURES], [PODCASTS], [RECORD] ja [VOICE] ei voi poistaa eikä nimetä uudelleen.

Takaisin ylös