WALKMAN-käyttöohjeet
Tulosta
Ensimmäiselle sivulle > Käytön aloittaminen > ”WALKMAN”-soittimen käyttäminen > Musiikin kuunteleminen

## Musiikin kuunteleminen

Tietokoneessasi on oltava musiikkikappaleita, jotka voi siirtää soittimen ja toistaa siinä. Musiikkia voi hankkia monella eri tavalla, esimerkiksi tuomalla CD-levyiltä, ostamalla verkkokaupoista tai lataamalla Internetistä.
Muista, että soittimella voi toistaa vain tuetussa muodossa olevia musiikkikappaleita. Tekijänoikeussuojauksella varustettuja musiikkitiedostoja ei ehkä voi toistaa soittimella. Lisätietoja tuetuista tiedostomuodoista on kohdassa [Tietoja].
Kun haluamasi musiikkitiedostot ovat tietokoneessasi, voit siirtää ne soittimeen. Voit siirtää musiikkia soittimeen seuraavilla kolmella tavalla.

#### Musiikin siirtäminen CD-levyiltä Windows Media Player -ohjelman avulla

Voit tuoda musiikkia CD-levyiltä tietokoneeseen ja siirtää musiikin tietokoneesta soittimeen Windows Media Player -ohjelmalla.
Lisätietoja Windows Media Player -ohjelman käyttämisestä on seuraavissa ohjeaiheissa.

- Windows Media Player [Tietoja]

- Musiikin tuominen CD-levyiltä Windows Media Player -ohjelman avulla [Tietoja]

- Musiikin siirtäminen Windows Media Player -ohjelman avulla [Tietoja]

#### Musiikin siirtäminen esim. iTunes-ohjelmasta Content Transfer -ohjelman avulla

Jos olet jo hallinnut musiikkia esim. iTunes-ohjelmalla, voit siirtää tiedostoja soittimeen Content Transfer -ohjelman avulla.
Lisätietoja Content Transfer -ohjelman käyttämisestä on seuraavissa ohjeaiheissa.

- Content Transfer [Tietoja]

- Musiikin siirtäminen Content Transfer -ohjelman avulla [Tietoja]

#### Musiikin siirtäminen Windows-käyttöjärjestelmän Resurssienhallinnassa vetämällä ja pudottamalla

Voit siirtää tietokoneeseen tallennettuja musiikkitiedostoja Windows-käyttöjärjestelmän Resurssienhallinnasta vetämällä ja pudottamalla.
Lisätietoja Windows-käyttöjärjestelmän Resurssienhallinnan käyttämisestä on seuraavassa ohjeaiheessa.

- Musiikin siirtäminen Windows-käyttöjärjestelmän Resurssienhallinnan avulla [Tietoja]

Vihje

- Lisätietoja musiikin tuonnista on eri ohjelmien Ohje-toiminnossa.

- Lisätietoja tuetuista tiedostomuodoista on kohdassa [Tietoja].

- Tässä soittimessa ei käytetä SonicStage-ohjelmaa (SonicStage on ohjelma, jota käytetään musiikinhallintaan tietokoneessa tai musiikin siirtämiseen muuntyyppisiin soittimiin. Sen on kehittänyt Sony). Voit siirtää musiikkia tähän soittimeen edellä kerrotuilla kolmella tavalla, et SonicStage-ohjelmalla. SonicStage-ohjelmalla hallittavat ATRAC-tiedostot voidaan siirtää soittimeen, kun ne ensin muunnetaan MP3-tiedostomuotoon.

Huomautus

- Kun tietoja siirretään soittimen ja tietokoneen välillä, soittimen näytössä lukee [Do not disconnect.]. Kun näytössä lukee [Do not disconnect.], älä irrota USB-kaapelia. Muutoin siirrettävät tai soittimeen tallennetut tiedot voivat vahingoittua.

- Älä jätä soitinta kiinni kannettavaan tietokoneeseen pitkäksi aikaa, jos tietokonetta ei ole kytketty verkkovirtaan. Muutoin soitin saattaa purkaa tietokoneen akun varauksen.

- Jos käynnistät tietokoneen tai käynnistät sen uudelleen, kun soitin on kytkettynä tietokoneeseen, soittimeen voi tulla toimintahäiriö. Palauta silloin soittimen alkuperäiset asetukset painamalla soittimen RESET-painiketta [Tietoja]. Irrota soitin tietokoneesta, ennen kuin käynnistät tietokoneen tai käynnistät sen uudelleen.

Takaisin ylös